

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 25.aprīlī Nr.128

 (protokols Nr.4, 7.p.)

**Par Priekuļu novada pašvaldības zemes nomas pakalpojuma cenrāža apstiprināšanu**

Priekuļu novada dome iepazīstas ar 2019. gada 22.februāra SIA “LATIO” izstrādāto zemes nomas pakalpojuma cenrādi. Izvērtējot domes rīcībā esošo informāciju, konstatēts, ka

1. LR Ministru kabineta 2018.gada 19.jūnija noteikumu Nr.350 “Publiskas personas zemes nomas un apbūves tiesības noteikumu” 29.punkts nosaka gadījumus, kad pašvaldība ir tiesīga nerīkot nomas tiesību izsoli.
2. LR Ministru kabineta 2018.gada 19. jūnija noteikumu Nr.350 “Publiskas personas zemes nomas un apbūves tiesības noteikumu” 30.4 punkts nosaka, ka šajos gadījumos nomas maksu nosaka pēc pašvaldības domē apstiprināta, neatkarīga vērtētāja izstrādāta cenrāža.
3. Priekuļu novada pašvaldība uzdeva izstrādāt zemes nomas maksas pakalpojuma cenrādi neatkarīgam vērtētājam SIA “LATIO”.

Pamatojoties uz likuma “Par pašvaldībām” 14.panta otrās daļas 3.punktu, 21.panta pirmās daļas 27.punktu, un atbilstoši LR Ministru kabineta 2018.gada 19.jūnija noteikumu Nr.350 “Publiskas personas zemes nomas un apbūves tiesības noteikumu” 29.punktam un 30.4.punktam, Priekuļu novada domes Tautsaimniecības komitejas 2019.gada 17. aprīļa atzinumu (protokols Nr.5) atklāti balsojot, PAR –11 (Elīna Stapulone, Aivars Tīdemanis, Sarmīte Orehova, Baiba Karlsberga, Aivars Kalnietis, Dace Kalniņa, Jānis Mičulis, Juris Sukaruks, Mārīte Raudziņa, Māris Baltiņš, Ināra Roce), PRET –nav, ATTURAS –nav , Priekuļu novada dome **nolemj:**

1. Apstiprināt SIA “LATIO” izstrādāto Priekuļu novada pašvaldības zemes nomas pakalpojuma cenrādi.

2. Atbildīgais par lēmuma izpildi nekustamā īpašuma speciāliste L.S.Berovska.

Šo lēmumu, saskaņā ar Administratīvā procesa likuma 189. panta pirmo daļu, var pārsūdzēt viena mēneša laikā no tā spēkā stāšanās dienas Administratīvajā rajona tiesā, iesniedzot pieteikumu Valmieras tiesu namā, Voldemāra Baloža ielā 13A, Valmierā, LV-4201.

Pielikumā: SIA “LATIO” cenrādis uz 13lpp.

Domes priekšsēdētāja Elīna Stapulone